Sy geheime verlede as agent kom op die lappe toe hy ’n Russiese sindikaat aanvat om ’n tienermeisie (Chloë Grace Moretz) te beskerm wat gedwing word om ’n prostituut te word.
“Die belangrikste ding vir my was dat die grondliggende wese van Robert McCall se karakter dieselfde is: Hy glo in geregtigheid, het sekere eienskappe van kompulsiewe gedrag en gee die slegte ouens altyd eers ’n geleentheid om die regte ding te doen,” sê die regisseur, Antoine Fuqua.
Hy help McCall om sy oudkollega se dood te ondersoek. Oor sy eerste dag op die stel sê Pedro: “Ek was so senuagtig, ek het nie die aand tevore geslaap nie.” Sesuur was daar ’n klop aan sy woonwa.
Sy raak ook die teiken van jaloerse sosiale vlinders, en sy ma, Eleanor (Yeoh), het nie juis ooghare vir haar seun se meisie nie.
Die monstergesin gaan met vakansie op ’n luukse monsterskip sodat Dracula (Sandler) ’n somervakansie kan geniet weg van die hotel waar hy ander gedurig van vakansies voorsien.
Op sy daaglikse pendel loop hy ’n vrou (Vera Farmiga) raak wat aan hom ’n aanloklike aanbod maak. Neeson is uitsonderlik as ’n rasende pa wat desperaat is om sy naastes te red – wat hy al in minstens vyf ander flieks gedoen het.
In die laaste aflewering van dié trilogie red Thomas (Dylan O’Brien) en sy rebellepelle ’n medestryder van ’n groep koelbloedige wetenskaplikes wat ’n geneesmiddel vir ’n virus soek deur op mense te eksperimenteer wat daarteen immuun is.
Dié fliek, wat op die roman deur James Dashner gegrond is, is vervelig van begin tot einde. Dit bevat nie ’n enkele oorspronklike idee nie en ’n saai hooffiguur (jammer, Dylan) help ook nie.